તમારું મન સમૃદ્ધિના જ વિચારો વધુ પેદા કરે એ માટે એને સમૃદ્ધિની વધુને વધુ માહિતી પૂરી પાડૉ. સકારાત્મક અને માર્ગદર્શક પુસ્તકો વાંચો. તમને જે જોઇએ છે તેના જ વિચારો કરો. સૃષ્ટિમાં બધું જ મબલખ છે, ભરપૂર માત્રામાં છે. તમારું આર્થિક ભવિષ્ય એવું જ બનવાનું છે કે જેવું તમે માનો છો. જો માન્યતા બદલાય તો જીવન બદલાય. દરેક વ્યક્તિ પોતાની નકારાત્મક માન્યતાઓને બદલી શકે છે. જે લોકો મની મેગ્નેટ બની ચુકાય છે તેની પાછળ પૈસો દોડે છે. મનની શાંત અવસ્થામાં પ્રબળ લાગણીથી તમે ધનવાન હોવાનું વઝિયુલાઇઝેશન કરતા રહો, તો ધનવાન બનવાની તકો ખેંચાઇ આવે છે. હંમેશાં સમૃદ્ધિની ભાષા વાપરો, સકારાત્મક શબ્દો જ વાપરો. લોકો નકારાત્મક સલાહ આપે ત્યારે ‘અવેરનેસ’ દ્વારા એમના શબ્દોને ત્યાં જ રોકી લો.